ნიკოლოზ რიმსკი-კორსაკოვის სახლ-მუზეუმი
ნიკოლოზ რიმსკი-კორსაკოვის სახლ-მუზეუმი (რუს. Музей-квартира Н. А. Римского-Корсакова) — მუზეუმი სანქტ-პეტერბურგში. ეძღვნება რუსი კომპოზიტორის ნიკოლოზ რიმსკი-კორსაკოვის ცხოვრებასა და შემოქმედებას. არის სანქტ-პეტერბურგის თეატრისა და მუსიკალური ხელოვნების სახელმწიფო მუზეუმის ფილიალი. მუზეუმი განთავსებულია ეზოს ფლიგელში მისამართზე ზაგოროდნის პროსპექტი, 28. ამ სახლში კომპოზიტორმა ნიკოლოზ რიმსკი-კორსაკოვმა 1893-1908 წლებში დაწერა 11 ოპერა, აქ იმართებოდა ცნობილი „კორსაკოვის გარემოცვის“ შეხვედრები.